Diari Oficial de la Generalitat Valenciana


Sumari del DOGV 9545, del 02-03-2023 (2023/2188)

Anunci de la informació pública de l'expedient de revisió de l'autorització ambiental integrada número 427/AAI/CV d'una explotació avícola d'engreix situada al terme municipal de Fuenterrobles, per a la seua adaptació al que es recull en el document de conclusions de millors tecnologies disponibles (MTD) per al sector de la cria intensiva d'aus.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9545

Data del DOGV
:   02-03-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/2188


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Anunci de la informació pública de l'expedient de revisió de l'autorització ambiental integrada número 427/AAI/CV d'una explotació avícola d'engreix situada al terme municipal de Fuenterrobles, per a la seua adaptació al que es recull en el document de conclusions de millors tecnologies disponibles (MTD) per al sector de la cria intensiva d'aus. [2023/2188]  
  
En el DOUE del 21 de febrer de 2017 es publica la Decisió d'execució (UE) 2017/302, de la Comissió, de 15 de febrer de 2017, per la qual s'estableixen les conclusions sobre les millors tècniques disponibles (MTD) en el marc de la Directiva 2010/75/UE, del Parlament Europeu i del Consell, respecte a la cria intensiva d'aus de corral o de porcs.  
  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 116/20 IPPC, relatiu a Alfredo Alcalá Pérez, que té com a objecte la revisió de l'autorització ambiental integrada d'una explotació avícola d'engreix.  
· Titular: Alfredo Alcalá Pérez.  
· Ubicació: polígon 12, parcel·la 221, del terme municipal de Fuenterrobles.  
· Capacitat: l'explotació avícola disposa actualment d'autorització ambiental integrada per a 92.000 places de pollastres d'engreix.  
· Documentació: quadre i memòria d'implantació de les millors tècniques disponibles del sector avícola de carn.  
La qual cosa es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i les persones particulars interessades puguen presentar les al·legacions que consideren convenients.  
Durant aquest termini, les persones interessades podran examinar la documentació relativa a aquest expedient en el portal web «Expedients en tràmit d'informació pública (article 30 de la Llei 6/2014)», situat dins de l'apartat de «Control integrat de la contaminació» de l'»Àrea de Qualitat Ambiental» de la Generalitat Valenciana, i l'enllaç de la qual és el següent:  
  
https://agroambient.gva.es/va/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se, en el web de la Conselleria d'Agricultura, Desenvolupament Rural, Emergència Climàtica i Transició Ecològica, l'informe relatiu a les al·legacions presentades.  
  
València, 24 de febrer de 2023.- El director general de Qualitat i Educació Ambiental: Joan Piquer Huerga.